…Դրամի բացակայության պատճառով Աբրահամյանների ընտանիքում էլ քույրերը նկարչության ու պարի խմբակներից դուրս են մնում։ «Մի թոռս, Վիկտորիաս, ունի լավ մեդալ, պատվոգիր, հիմա շուտով էլի կստանա պատվոգիր, երկու օր առաջ մրցումների էր Երևան, նորից են գրել, որ պիտի տան: Հիմի երեխեն ասում ա՝ պապի, որ չեք կարում փողը տաք, ես ամաչում եմ գնամ, դասատուն ասում ա՝ վարձերը բերեք, ամոթ եմ անում, էլ չեմ կարում գնամ։ Էն մեկս էլ նկարի գնաց մի քանի վախտ, որ փող չեղավ, ասինք՝ լավ, ինքը նստավ տուն, չգնաց»։ 8-ամյա Վիկտորիան երազում է մայրաքաղաք տեղափոխվելու ու այնտեղ մեծ տուն ունենալու մասին։ Նրա քույրերը գյուղից երբևէ դուրս չեն եկել։